**9. ČIN: PETAR KREŠIMIR IV.**

**UČITELJICA ( MAJA ĆOSIĆ), KARLO, PETAR KREŠIMIR IV. ( MATIJA PETRIĆ), NIKOLA PETRIĆ (TRUBA)**

na pozornicu izlazi kralj petar krešimir iv.

nikola petrić najavljuje ulazak petra krešimira iv.

**1. PETAR KREŠIMIR IV. ( MATIJA PETRIĆ)**

Ja, Petar Krešimir, u narodu prozvan „Veliki“, uspio sam ono o čemu su sanjali svi prije mene. Ujedinio sam obalne gradove i otoke i pripojio ih kraljevstvu. Jadransko more je postalo naše dalmatinsko more. Pomagao sam gradovima, podizao crkve i samostane. Pogotovo sam obilno zlatom i srebrom darivao zadarski samostan svete Marije u kojoj je opatica bila moja sestra Čika. Šibenik sam utemeljio i danas ga zovu Krešimirovim gradom!

**2. KARLO (UČITELJICI)**

A šta san vam ja reka-faca je!

**3. UČITELJICA:**

Psttttt!

**4. PETAR KREŠIMIR IV. (MATIJA PETRIĆ)**

Bilo je tu i teških dana. U moje se vrijeme dogodio veliki crkveni raskol, pa sam provodio reforme i tjerao svećenstvo na celibat odnosno zabranjivao sam im ženidbu i poticao služenje mise na latinskom. I u tome sam bio uspješan. Ratovao sam s Normanima koji su me, nažalost, kod otoka Paga uspjeli zarobiti!

**5. KARLO**

Tebe zarobili?

**6. PETAR KREŠIMIR IV. (MATIJA PETRIĆ)**

Je, nažalost... to je bilo 1074. od onda mi se gubi svaki trag! ( sve tiše )

TUŽAN, POGNUTE GLAVE ODLAZI S POZORNICE.

**7. KARLO:**

Fala bogu pa poslin njega bar nije bilo zavrzlama! Petar Krešimir IV. ima je samo ćer Nedu, a braća su mu već umrla ( ili ih je uklonio?, Bog zna), pa ga je naslijedio slavonski ban Dmitar Zvonimir!

**KRAJ 9. ČINA**